**Päivätyökeräys lauantaina 12.9.2015**

Tänä lukuvuonna Suonenjoen lukion oppilaskunta on valinnut avustuskohteekseen Kapua 2015 Bolivia- hankkeen. Suonenjoelta tähän hankkeeseen rahaa kerää Tarja Pöyhönen. Päivätyökeräyksen tuotto (12 €/henkilö) menee kokonaisuudessaan tähän hankkeeseen.

Opiskelija ilmoittautuu ennakkoon päivätyökeräykseen, jolloin hän työskentelee valitsemassaan kohteessa. Koulukuljetuksia ja -ruokailua ei 12.9 ole tarjolla, joten jokainen kouluun tuleva joutuu järjestämään nämä itse. Lauantai 12.9 päivä korvaa 4.1.2016 työpäivän.

Hankkeen taustaa: http://www.kapua.fi/kapua-2015-bolivia/

**Kiipeämällä Huayna Potosin 6088 metriä korkealle huipulle tuetaan kehitysmaiden tyttöjä ja naisia!** Kapuassa vapaaehtoiset keräävät varoja kehitysyhteistyöhankkeisiin ja valloittavat vuoren. Seitsemäs päähanke, Kapua 2015 Bolivia kapuaa apua kehitysmaiden tytöille ja naisille.

Kapuajat keräävät varoja ja tiedottavat hankkeesta Suomessa. Kapua 2015 Bolivia -tiimin keräystavoite on yhteensä 100 000 euroa. Kapuajat matkaavat syyskuussa 2015 Boliviaan, jossa he tutustuvat Planin avustuskohteisiin ja pääsevät näkemään käytännössä, miten kerättyjä varoja käytetään. Tämän jälkeen ryhmä tavoittelee Huayna Potosin 6088 metrin korkeudessa siintävää huippua.

Kapua 2015 Bolivia -hankkeen kumppanijärjestöinä toimivat [Plan Suomi](http://www.kapua.fi/avustuskohteet/plan-suomi/), [Väestöliitto](http://www.kapua.fi/avustuskohteet/vaestoliitto/), [Taksvärkki ry](http://www.kapua.fi/avustuskohteet/taksvarkki-ry/) ja [Kynnys ry](http://www.kapua.fi/avustuskohteet/kynnys-ry/). Kaikilla järjestöillä on useiden vuosien kokemus toimimisesta kohdemaissa ja ne toimivat yhteistyössä paikallisten järjestöjen kanssa. Kokemus ja paikallistuntemus takaavat laadukkaan ja vaikuttavan kehitysyhteistyön.

----------------------------------------------------------------------------------------------------------------------------------------------------------------

**Palauta täytettynä oppilaskunnan hallitukselle viimeistään maanantaina 7.9.**

12.9.2015 (opiskelijan nimi ja luokka):\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

osallistuu päivätyökeräykseen ja sitoutuu tuomaan koululle 12€. Rahat tulee tuoda koululle 14.9.

ei osallistu päivätyökeräykseen, jolloin hän tulee koululle. Lauantaina noudatetaan keskiviikon lukujärjestystä.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Huoltajan allekirjoitus (18-vuotias voi itse allekirjoittaa)

Terveisin Suonenjoen lukion oppilaskunta